เรื่องร้องเรียน (PM2.5,ป้าย,ร้องเรียน,เสียงรบกวน) วันที่ 2023-04-10 02:32:59 — แขวงบางมด เขตจอมทอง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660014567
ขอความช่วยเหลือให้แก้ไขปัญหากรณีได้รับความเดือดร้อนจากเพื่อนบ้าน บริเวณบ้านเลขที่.......ซอยกำนันแม้น 20 แขวงบางขุนเทียน เขตจอมทอง กรุงเทพมหานคร จุดสังเกตให้เดินทางเข้าซอยกำนันแม้น 20 ไปเกือบสุดซอย บ้านหลังดังกล่าวจะตั้งอยู่ด้านซ้ายมือ เป็นทาวน์โฮม มีรถยนต์บรรทุกส่วนบุคคล สีบรอน จอดอยู่บริเวณหน้าบ้านมีผ้าคลุมรถ (ไม่ทราบหมายเลขป้ายทะเบียนรถ) มีเจ้าของบ้านเป็นบุคคลเพศชาย (ทราบชื่อเล่น) อายุประมาณ 40 ปี สูงประมาณ 170 เซนติเมตรขึ้นไป รูปร่างผอมสูง ผิวสีคล้ำ ผมสกินเฮด เป็นบุคคลที่มีอารมณ์รุนแรง เนื่องจากผู้ร้องแจ้งว่าบริเวณดังกล่าวเป็นบ้านทาวน์โฮมติดกันใช้กำแพงบ้านติดกันบ้านหลังดังกล่าวตั้งอยู่ตรงกลาง แต่ทางเจ้าของบ้านมักสร้างความเดือดร้อนรำคาญด้านกลิ่นเหม็นจากการจุดควันในช่วงเวลาค่ำๆ ของทุกวัน โดยอ้างเหตุผลว่าจุดควันไล่ยุง แต่ควันนั้นได้สร้างมลพิษให้กับเพื่อนบ้านเพราะมีกลิ่นเหม็นมากระดับความรุนแรงของกลิ่นในแต่ละวันจะไม่เหมือนกันขึ้นอยู่กับว่าจะจุดมากหรือจุดน้อยและไม่ทราบว่าวัสดุที่นำมาจุดนั้นทำมาจากอะไร บางวันจะมีการจุดในช่วงเวลาเที่ยงด้วยต้องใช้เวลานานมากกว่ากลิ่นจะหายไปในแต่ละครั้ง ซึ่งถ้าอ้างว่าจุดเพื่อไล่ยุงไม่น่าจะถึงมีกลิ่นรุนแรงขนาดนี้แต่นี่เป็นการจุดในลักษณะรมควันทำให้กลิ่นเข้ามาในบ้านของผู้ร้อง อีกทั้งปัจจุบันมีฝุ่น PM 2.5 อีกด้วย ประกอบกับบุคคลดังกล่าวมีอารมณ์รุนแรงมักได้รับปัญหาเสียงดังร่วมด้วยเพราะมีการทำลายข้าวของมีเสียงดังสะเทือนมาถึงบ้านของผู้ร้อง เบื้องต้นทุกครั้งที่เกิดเหตุผู้ร้องจะติดต่อแจ้งเรื่องไปยังสถานีตำรวจนครบาลบางขุนเทียน ซึ่งเจ้าหน้าที่มีการรับเรื่องแต่ไม่เคยเห็นเจ้าหน้าที่ตำรวจเข้ามาห้ามปรามหรือตักเตือนเจ้าของบ้านดังกล่าวแต่อย่างใด ล่าสุดวันที่ 8 เมษายน 2566 ผู้ร้องได้ติดต่อแจ้งเจ้าหน้าที่ตำรวจไปในเวลาประมาณ 18.12 น. มีเจ้าหน้าที่ตำรวจชื่อร้อยตำรวจตรีวันลพ (เป็นเพียงการกล่าวอ้างเท่านั้น) มีการรับเรื่องและแจ้งกับผู้ร้องว่าการจุดควันส่งผลต่อมลพิษในอากาศในลักษณะนี้ความจริงแล้วไม่ได้มีความผิดอะไร ซึ่งผู้ร้องมองว่าจะไม่มีความผิดได้อย่างไรในเมื่อเพื่อนบ้านสร้างความเดือดร้อนให้ผู้อื่นผิดตามพระราชบัญญัติมาตราที่ 25 อยู่แล้ว จากกรณีดังกล่าวส่งผลให้ได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 1 ปีแล้ว จึงประสงค์ให้หน่วยงานที่เกี่ยวข้องช่วยเหลือให้แก้ไขปัญหากรณีได้รับความเดือดร้อนจากเพื่อนบ้าน เพื่อบรรเทาความเดือดร้อนของผู้ร้องต่อไป (ผู้ร้องประสงค์ให้ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata